Εντάξει, μαμά. Η μαμά κλείνει την κάμερα τώρα. Μισό.
-Τι φάση με το μαντίλι; -Για πάμε. Ναι.
Είναι μπλε και…
-Μπλε και κίτρινο! -Ποιος;
ΣΚΗΝΗ ΕΥΡΩΠΑΙΩΝ
Πραγματικά εκτιμώ το Κύπελλο Ryder κι ό,τι σημαίνει.
Έχει προσθέσει μια δόση σασπένς σ' όλη τη σεζόν.
Να το κάνουμε. Να βγούμε στη σκηνή όπως στο Dodgeball.
Στο Κύπελλο Ryder βιώνουμε το πιο έντονο συναίσθημα στο γκολφ,
με διαφορά.
Στην πρώτη σειρά.
Ο φίλος μου ο Ματ θα σας τα εξηγήσει πάλι.
Εσύ θα ξεκινήσεις δεύτερος.
Έχει κάτι το διαφορετικό. Πάντα δημιουργείται δράμα.
ΗΠΑ!
Δεν ξέρω αν θα μπορούσα ποτέ να ονειρευτώ να είμαι στο Κύπελλο Ryder.
Είμαι έτοιμος να δείξω στον κόσμο τι αξίζω.
Όλη τη σεζόν είμαστε φίλοι, ως το Κύπελλο.
Ευρωπαίοι από τη μια, Αμερικανοί από την άλλη.
Είναι κάπως περίεργο.
Θα το παρομοίαζα ίσως με αγώνα MMA.
Τι γίνεται, Νέα Υόρκη;
Υποδεχτείτε την ευρωπαϊκή ομάδα για το Κύπελλο Ryder του 2025.
Και έτοιμη να πάρει πίσω το Κύπελλο Ryder,
υποδεχτείτε στη σκηνή την ομάδα των ΗΠΑ για το Κύπελλο Ryder του 2025!
ΗΠΑ!
Παίζουμε για κάτι πολύ μεγαλύτερο από εμάς.
Είναι θέμα περηφάνιας και κληρονομιάς που αφήνεις πίσω σου.
Ήταν απίστευτο!
Το θαύμα στο Μεντίνα!
Έχουμε αποστολή να ξαναπάρουμε το Ryder.
Το Μπέθπεϊτζ Μπλακ είναι γνωστό ως η λέσχη του λαού.
Το γήπεδο έδρα της Νέας Υόρκης.
Αυτήν τη βδομάδα, με το πάθος σας,
θα το κάνετε το γήπεδο της Αμερικής.
Σας ευχαριστώ. Πάμε, ΗΠΑ!
Νιώθεις αλλιώς στη Νέα Υόρκη.
Οι φίλαθλοι θέλουν όσο κανείς να νικήσουμε.
-Ναι! -Έχουν φοβερό πάθος.
-Θα το πάρουμε, παιδιά! -Δεν έχουν φίλτρο.
Κουρέψου, Τόμι!
Τελετάμπι!
Η Ευρώπη είναι αστείο!
Η ένταση είναι τεράστια.
Υπάρχει πολλή πίεση.
Ακούς 50.000 άτομα να σε αποθεώνουν
ή 50.000 άτομα να σε αποδοκιμάζουν.
-Πάμε! -Είναι δύσκολο.
Το συναίσθημα επηρεάζει κάθε χτύπημα.
Κάθε τρύπα.
Θα είναι τεράστιο. Το απόλυτο Κύπελλο Ryder.
Όλοι οι κόποι τους στη ζωή οδήγησαν σ' αυτήν τη στιγμή.
ΟΙ ΓΚΟΛΦΕΡ 4
ΕΠΕΙΣΟΔΙΟ 4 Η ΤΕΛΕΥΤΑΙΑ ΑΝΑΜΕΤΡΗΣΗ
ΝΕΑ ΥΟΡΚΗ
Είναι υπέροχο να είσαι σε νεοϋορκέζικη διάθεση.
Μια νέα μέρα ξημερώνει σε ένα μοναδικό πεδίο μάχης.
Μπέθπεϊτζ Μπλακ.
Το βράδυ της Κυριακής, μόνο ένα πεπρωμένο θα έχει εκπληρωθεί.
Καλώς ήρθατε στο 45ο Κύπελλο Ryder.
ΚΙΓΚΑΝ ΜΠΡΑΝΤΛΙ ΑΡΧΗΓΟΣ ΤΩΝ ΗΠΑ
Το Μπέθπεϊτζ Μπλακ σού κόβει την ανάσα.
Είναι πραγματικά εντυπωσιακό.
Καταλαβαίνεις το μέγεθος της σκηνής που στήνεται.
Τώρα είναι τόσο ήσυχα.
Υπάρχει τεράστια προσμονή.
Είναι συναρπαστικό να βρίσκεσαι εδώ
και να νιώθεις πως γίνεται πραγματικότητα.
Ελάτε εδώ γύρω για να σας μιλήσω. Παιδιά.
Θα είμαστε αμείλικτοι ανταγωνιστές σ' αυτό το γήπεδο.
Εκεί έξω είναι η αρένα μας.
Είναι η καλύτερη ομάδα στον κόσμο αυτήν τη στιγμή.
Έτσι και θα φερθούμε. Με θράσος και αυτοπεποίθηση.
Είναι η στιγμή μας.
Θέλω όλοι τώρα να θυμηθείτε τι έγινε στη Ρώμη.
Χειροκροτήστε τους νικητές του Κυπέλλου Ryder 2023,
την ομάδα της Ευρώπης!
Οι ΗΠΑ έρχονται από μια ταπεινωτική ήττα
πρόπερσι στη Ρώμη.
Είναι περήφανοι παίκτες. Οι καλύτεροι.
Το τελευταίο που θέλουν είναι να ξαναχάσουν,
μετά από δύο χρόνια, στην έδρα τους.
Έχουμε ευκαιρία να παίξουμε με την ίδια ομάδα τώρα.
Μπαίνουν σ' αυτήν την αρένα. Δεν υπάρχει μέρος να κρυφτούν.
Εντάξει;
Ελάτε όλοι.
Αυτήν τη βδομάδα, αυτό το γήπεδο είναι η έδρα μας.
Είναι το γήπεδο όπου μεγαλώσαμε.
"ΗΠΑ" με το τρία. Σας αγαπώ όλους.
Ένα, δύο, τρία.
ΗΠΑ!
ΓΥΡΟΙ ΠΡΟΠΟΝΗΣΗΣ ΚΥΠΕΛΛΟΥ RYDER
-Καλημέρα. -Γεια.
-Καλημέρα. -Καλημέρα.
Φέτος θα φοράμε τα καπέλα ή όχι;
Ξέρεις κάτι; Δεν ξέρω.
Μερικές φορές τα φοράνε.
Φέρε να δοκιμάσω.
Έχουμε το ίδιο μέγεθος.
Όταν έχεις κερδίσει ένα Ryder,
δεν θέλεις να πάψεις να το κερδίζεις.
Έχουμε 11 από τους 12 της προηγούμενης ομάδας στο Ryder.
Έχουμε ομάδα στο WhatsApp από τη Ρώμη.
Είναι τεράστιο πλεονέκτημα αυτή η συνέχεια,
και φυσικά, ο ίδιος αρχηγός ξανά.
-Κάτι σαν μετρό Νέας Υόρκης. -Τα έφτιαξες ειδικά;
Ναι. Δεν ξέρω.
Τους είπα μόνο να μου φτιάξουν κάτι ωραίο. Αυτό έβγαλαν.
-Ωραία, τώρα θέλω μόνο έναν καφέ. -Άλλον έναν καφέ.
Είμαι πολύ περήφανος που έχω παίξει σε τέσσερα Ryder.
Προσπαθώ να είμαι άριστος συμπαίκτης.
Αυτό που θα μου έδινε τη μεγαλύτερη ευτυχία,
πέρα από τη νίκη της ομάδας,
είναι αν ρωτήσουν κάποιον συμπαίκτη μου, να πει
"Ο Τόμι ήταν ο καλύτερος συμπαίκτης που μπορείς να φανταστείς".
Δεν μου αρέσει να μιλώ για εμένα.
Αλλά νομίζω πως κρατάω δεμένη την ομάδα.
Γελάνε μαζί μου. Πάντα είμαι παρών. Κοιμάμαι τελευταίος. Ξυπνάω πρώτος.
Μ' αρέσει να είμαι εκεί, με τον κόσμο.
Αυτή είναι ξεκάθαρα η πιο δεμένη ομάδα που δημιουργήθηκε ποτέ.
Και προφανώς αυτή η οικειότητα που έχουμε μεταξύ μας
μας βοηθά να εστιάσουμε στη δουλειά.
-Όλα καλά, Τζο; -Όχι να σκεφτόμαστε τη χημεία ή το δέσιμο.
Η ομάδα είναι ολοκληρωμένη. Πάμε.
Εντάξει. Πέτα!
ΜΠΡΑΪΣΟΝ ΝΤΕΣΑΜΠΟ 3η ΣΥΜΜΕΤΟΧΗ ΣΤΟ RYDER
Πέτα.
Σου δίνω μία δωρεάν. Δεν θα κουνηθώ.
-Ούτε εγώ μπορώ. -Πάμε.
-Όπου θέλεις. -Στα αχαμνά του.
-Κάντε στην άκρη. -Πετάξτε επιτέλους την μπάλα.
-Θα φας κι εσύ μία. -Χριστέ μου!
Την πετάς πολύ δυνατά!
Χρησιμοποίησέ το!
Λοιπόν, έτοιμοι για τη φωτογράφιση.
Οι δύο ομάδες διαφέρουν πολύ.
Οι ΗΠΑ έχουν έξι πρωτοεμφανιζόμενους.
Άρα, οι μισοί δεν έχουν ξαναπαίξει σε τέτοιο περιβάλλον.
Στις τελευταίες διοργανώσεις υπήρχε αίσθηση
ότι οι Ευρωπαίοι υπερτερούν γιατί δένουν καλύτερα μεταξύ τους.
Και οι Αμερικανοί πρέπει κάπως να το ανατρέψουν.
Παίρνεις δώδεκα παίκτες από ένα ατομικό άθλημα,
όπου κοιτούν μόνο τον εαυτό τους,
και τους ενώνεις ως ομάδα
σε μία από τις πιο ακραίες συνθήκες του γκολφ.
Τι λες τώρα!
Θεέ μου!
Είμαι ενθουσιασμένος.
Δεν θα έλεγα αγχωμένος.
Μάλλον ανυπόμονος και έτοιμος να ξεκινήσω.
Ναι.
Θα είναι φοβερό να πάρω συμβουλές από τους άλλους.
Να μάθω πώς σχεδιάζουν τη στρατηγική τους.
Πώς διαχειρίζονται διαφορετικά χτυπήματα.
Ο Μπεν, ο Καμ κι εγώ ξέρουμε ότι είμαστε πρωτάρηδες,
οπότε αλληλοστηριζόμαστε και ενθαρρύνουμε ο ένας τον άλλον.
Είμαι αρκετά αγχωμένος. Θέλω να έχω σφιχτό παιχνίδι.
Θέλω αυτοπεποίθηση.
Γιατί αυτήν τη βδομάδα εν δυνάμει δεν απογοητεύεις μόνο τον εαυτό σου.
Ονειρευόσουν ποτέ ότι θα έπαιζες στο Κύπελλο Ryder;
Πόσο πολύ το πίστευες;
Φυσικά έβλεπα το Κύπελλο Ryder όταν μεγάλωνα.
Το ονειρεύτηκα ποτέ ότι θα είμαι στην ομάδα; Όχι.
Αυτό μάλλον πηγάζει από θέματα αυτοπεποίθησης.
Όταν γεννήθηκε η πρώτη κόρη μου,
λάτρευε το "Let It Go" και προσπαθώ να ζω μ' αυτό το μότο.
Θα μας το τραγουδήσεις;
Let it go!
-Θεέ μου, τέλειο. -Η ομάδα έχει πολλά νέα μέλη.
Αλλά οι ΗΠΑ έχουν τρομερό βάθος και ταλέντο.
Έχουν τον Σόφλι που έχει κερδίσει δύο Major.
Έχουν τον κορυφαίο Σκότι Σέφλερ.
Είμαστε μια ομάδα με πολύ ταλέντο. Μια πεινασμένη ομάδα.
Μπράβο.
Όπως σου έμαθα.
Από τους οκτώ πρώτους της παγκόσμιας κατάταξης,
οι επτά είναι Αμερικανοί.
Και με τον κόσμο στο πλευρό τους,
είναι οι φαβορί.
Μπράισον!
Όσο ανταγωνιστικό κι αν είναι το Ryder,
από το 2014 και μετά, πάντα κερδίζει η γηπεδούχος ομάδα.
Υπάρχουν λόγοι.
Πρώτον, ο αρχηγός της έδρας στήνει το γήπεδο όπως θέλει.
Επίσης, ο κόσμος.
Ναι!
Όταν είναι μαζί σου, σε ενδυναμώνει πολύ.
Παίρνεις φόρα. Νιώθεις τη στήριξη.
Οι φίλαθλοι είναι απίθανοι.
Είμαι ενθουσιασμένος με την ευκαιρία
να τους ξεσηκώσω, να τους συναρπάσω με όσα θα γίνουν.
ΗΠΑ!
Σκότι!
Είναι τεράστιο επίτευγμα να κερδίσεις εκτός έδρας.
Οι φίλαθλοι θα φωνάζουν. Εκρηκτική ατμόσφαιρα.
Πάμε, Ευρώπη!
Είναι Νέα Υόρκη, σωστά;
Ξέρουμε πόσο θορυβώδεις, παθιασμένοι γίνονται.
Αυτό το καθιστά ακόμα μεγαλύτερη πρόκληση για εμάς.
Όμως, έχουμε αστέρες στην ομάδα.
Έχουν ξαναβρεθεί σ' αυτό το περιβάλλον.
Αυτό θα είναι το έβδομο Κύπελλο Ryder για μένα.
Μόνο εγώ κι ο Ρόρι απ' όλη την ομάδα
έχουμε γευτεί τη νίκη σε ξένο έδαφος.
Είναι κάτι σπάνιο.
Η εκτός έδρας νίκη είναι τεράστια πρόκληση τις τελευταίες δεκαετίες,
οπότε όλοι αναζητάμε ένα μικρό πλεονέκτημα.
Τι συμβουλή έδωσες στους νεότερους;
Είμαι τυχερός, έχω στήριξη σχεδόν παντού όπου παίζω γκολφ,
οπότε αυτήν την εβδομάδα θα είναι λίγο διαφορετικά.
Πρέπει να βρεις ισορροπία,
να σε τροφοδοτήσει η ενέργεια του κοινού.
Αυτή είναι η πρόκληση όταν παίζεις εκτός.
ΕΝΑΡΚΤΗΡΙΟ ΓΚΑΛΑ ΚΥΠΕΛΛΟΥ RYDER
-Γεια. -Γεια! Πώς είσαι;
-Θεέ μου! -Το λατρεύω.
-Τι πράγμα; -Περίμενα.
-Μάλιστα. -Ό,τι πεις.
Να βλέπεις όλα αυτά που σχεδιάζεις επί μήνες και μήνες
να πραγματοποιούνται είναι κάτι το εντυπωσιακό.
Κοιτάξτε εδώ πάνω, παρακαλώ. Ένα, δύο, τρία. Ωραία.
Ξανά. Ένα, δύο, τρία. Ωραία.
Έχοντας βιώσει αυτόν τον ρόλο στην Ιταλία,
νιώθεις τεράστια πίεση ως οικοδεσπότης.
Θέλουν πολύ να κάνουν καλή δουλειά για την ομάδα των ΗΠΑ.
Και μία τελευταία. Ένα, δύο, τρία. Σας ευχαριστώ πολύ.
-Ψέματα. Άλλη μία. -Εντάξει.
Είναι πολύ ιδιαίτερο.
Κανείς δεν μπορεί να φανταστεί πόση δουλειά, χρόνος και θυσίες…
Χαμένα παιδικά γενέθλια, γάμοι όπου πηγαίνεις μόνη,
επί τόσα χρόνια.
Για να μπορέσεις τώρα να χαλαρώσεις και να το χαρείς.
Να πεις "Γι' αυτό άξιζε".
Φεύγουμε, παιδιά;
Ναι. Τέλος. Ευχαριστώ.
-Ευχαριστώ. -Ευχαριστώ.
ΗΠΑ!
ΠΑΡΑΣΚΕΥΗ, 4:45 Π.Μ.
Πάμε, ΗΠΑ! Εμπρός!
Καλώς ήρθατε σε ένα σκηνικό μοναδικό στο γκολφ.
Η προσμονή ήταν τεράστια.
Αναμένονται 50.000 θεατές κάθε μέρα.
Έχουν στηθεί στην ουρά πριν την ανατολή.
Σκότι, Σκότι Σέφλερ!
Είναι το σπουδαιότερο θέαμα στο γκολφ.
Τις δύο πρώτες μέρες παίζονται ομαδικά ματς.
Όλον τον χρόνο παίζουν μόνοι,
αλλά τώρα χρειάζονται συμπαίκτη.
Τεράστια απόφαση του αρχηγού.
Πυροτεχνήματα από το πρώτο ματς
με τα μεγαθήρια Μπράισον ΝτεΣαμπό και Τζάστιν Τόμας
εναντίον των Τίρελ Χάτον και Τζον Ραμ.
Ο αρχηγός πρέπει να βρει τη σωστή ενέργεια,
αλλά και τη στατιστική λογική.
Το στιλ και ο χαρακτήρας πρέπει να ταιριάζουν.
Ξέρεις ποιος χτυπά πρώτος;
Δεν ξέρω. Μάλλον ο Μπράισον, σωστά;
Ο Μπράισον, πρώτη εκκίνηση, στο green.
-Ναι, είναι… -Σαφώς.
Λογικά ο Μπράισον θα κάνει την πρώτη βολή.
Στατιστικά όμως είναι καλύτερος στις ζυγές τρύπες.
Ασχολείσαι υπερβολικά με τους αριθμούς.
Είναι το Ryder. Πέτα τα στατιστικά απ' το παράθυρο.
Η πρώτη εκκίνηση στο Κύπελλο Ryder.
Στα 50 χλμ ανατολικά από την Τάιμς Σκουέαρ,
το Μπέθπεϊτζ Μπλακ, η λέσχη του λαού, είναι έτοιμο.
-Πάμε, Μπόμπι. -Το 'χουμε!
ΝΑΪΛ ΧΟΡΑΝ ΙΡΛΑΝΔΟΣ ΤΡΑΓΟΥΔΙΣΤΗΣ
Κάντε περισσότερο θόρυβο! Σας καλύπτουν!
Πάμε!
Μόλις αρχίσει η βδομάδα του Ryder, είναι "Εμείς εναντίον τους".
Η βαθμολογία είναι "Όλα ή τίποτα".
Υπάρχουν 28 ματς σε τρεις μέρες, δηλαδή 28 βαθμοί που μπορούν να κερδίσουν.
Όλοι οι αγώνες είναι ατομικοί και κάθε ματς δίνει έναν βαθμό,
ή μισό βαθμό σε κάθε πλευρά αν λήξουν με ισοπαλία.
Μια και η Ευρώπη κέρδισε πέρσι,
με 14 βαθμούς κρατά το τρόπαιο,
ενώ οι ΗΠΑ χρειάζονται 14 1/2 βαθμούς για να το πάρουν.
ΗΠΑ!
Καλημέρα και καλώς ήρθατε στην πρώτη μέρα του 45ου Κυπέλλου Ryder.
Αυτός είναι ο πρώτος αγώνας.
Ο Μπράισον ΝτεΣαμπό κι ο Τζάστιν Τόμας
αντιμετωπίζουν τους Τζον Ραμ και Τίρελ Χάτον.
Μόνο εσύ κι εγώ.
Πάρτε κάθε συναίσθημα που έχετε και βάλτε την ένταση στο 11.
Καταλήγει στα χόρτα.
Τώρα στην εκκίνηση, ο Μπράισον ΝτεΣαμπό.
Ο Κίγκαν Μπράντλι είπε ότι θέλει σπίθα στην αρχή.
Κι αυτό είναι ο Μπράισον ΝτεΣαμπό.
Πέτυχε στην εντέλεια.
-Τέλειο. -Κοιτάξτε εδώ!
Έτσι ξεσηκώνεις το κοινό.
Καλή αρχή.
ΗΠΑ!
Μα τι άνοιγμα για την ομάδα των ΗΠΑ!
ΗΠΑ!
Μέχρι στιγμής, η τρύπα εξελίχθηκε ακριβώς όπως ήθελαν οι ΗΠΑ.
Το κερασάκι στην τούρτα.
Να προηγηθεί από την πρώτη τρύπα εντός έδρας στο Κύπελλο Ryder.
Μπες στην τρύπα!
Μα τι ξεκίνημα!
Αυτό ήθελαν.
ΗΠΑ!
Ακριβώς όπως το σχεδίασε ο αρχηγός Κίγκαν Μπράντλι.
ΗΠΑ, ένα πάνω.
Ρόρι!
Όταν παίζουν σε τουρνουά PGA TOUR,
ο ΜάκΙλροϊ κι ο Τόμι Φλίτγουντ είναι αγαπημένοι του κοινού.
Όχι αυτήν τη βδομάδα.
Ο Τόμι.
Συνέχισε!
Εξαιρετικό.
Και μέχρι στιγμής, όντως είναι.
Ο ΜάκΙλροϊ.
Ευκαιρία να πάρουν την τρύπα.
Μα δίδυμο αυτοί οι δύο!
Το πρώτο ματς κινδυνεύει για τους Αμερικανούς.
Έφυγε αριστερά. Ευκαιρία για την Ευρώπη να περάσει μπροστά στο πρώτο ματς.
Ο Ραμ το βάζει μέσα με άνεση. Η Ευρώπη περνά μπροστά.
Η Ευρώπη ξεκάθαρα πήρε το πάνω χέρι στην πρώτη σειρά αγώνων.
Αναίρεσαν από νωρίς τη συμβολή του κοινού.
Δεν περίμενα να πάει έτσι η πρώτη μέρα.
Προφανώς, δεν έχει τελειώσει.
Αλλά δεν είναι έτσι όπως ελπίζεις να πάει η πρώτη μέρα στην Αμερική, στη Νέα Υόρκη.
Ο Τζάστιν Τόμας. Τον λένε καρδιά της αμερικανικής ομάδας.
Χρειάζονται απινιδωτή αυτήν τη στιγμή.
Αυτό βάζει την τελεία.
Χρειαζόμασταν τη βολή.
Τι ηλεκτροσόκ για τον Λουκ Ντόναλντ!
Να πάρει, αυτό είναι απαίσιο.
Τώρα ο Φλίτγουντ για να το κλείσει.
Οι Fleetwood Mac. Άλλη μία μεγάλη διαφορά για την Ευρώπη.
Αυτός ο άνθρωπος τα κάνει όλα σωστά ως αρχηγός σε δύο Ryder.
ΗΠΑ 0 - ΕΥΡ 3
Οι Ευρωπαίοι μπήκαν με τεράστια αυτοπεποίθηση
και έκαναν ακριβώς ό,τι έπρεπε.
Σίγασαν το κοινό με το καλημέρα.
Το κοινό λες και μπήκε στο "Αθόρυβο". Κυριολεκτικά αυτό γίνεται.
Ναι. Συνεχίστε έτσι. Πάμε, Ευρώπη!
-Είναι το Air Force One. -Air Force One.
-Η Αμερική φέρνει ενισχύσεις. -Ναι, αυτό είναι…
Περνάμε στην απογευματινή περίοδο
με ιδανικό ξεκίνημα για τον Λουκ Ντόναλντ,
τον Ευρωπαίο αρχηγό που γράφει ιστορία.
Το κοινό μεγάλωσε και φωνάζει.
ΗΠΑ!
Ένιωθες ότι οι ΗΠΑ έκαναν τα πάντα για να κάνουν την πρώτη εκκίνηση
όσο πιο δυνατή, εκνευριστική και υποστηρικτική γίνεται
για τις ομάδες των ΗΠΑ.
Να νιώσουμε ξεκάθαρα ότι είμαστε εκτός έδρας.
Ήρθε ένας καινούριος θεατής,
ο πρόεδρος των ΗΠΑ, ο Ντόναλντ Τραμπ.
ΗΠΑ!
Όποτε έρχεται ο πρόεδρος, προσθέτει βάρος.
Μια αίσθηση που δεν υπάρχει σε πολλά αθλητικά γεγονότα.
Ένιωθες ότι θα δώσει ώθηση στην ομάδα.
Γι' αυτό ελπίζει ο Μπράντλι.
Είναι το ιδανικό σενάριο για τον Μπράισον ΝτεΣαμπό.
Θα σφίξει το χέρι του προέδρου.
Τον χαιρετά πρώτος μόλις βγει από το τούνελ.
Ο πρόεδρος Τραμπ φορά παπούτσια γκολφ.
Αν δεν πάρουν μπρος οι Αμερικανοί, ίσως θελήσει να παίξει κιόλας.
ΜΠΕΝ ΓΚΡΙΦΙΝ / ΜΠΡΑΪΣΟΝ ΝΤΕΣΑΜΠΟ ΤΟΜΙ ΦΛΙΤΓΟΥΝΤ / ΤΖΑΣΤΙΝ ΡΟΟΥΖ
Το να βγαίνω μαζί με τον πρόεδρο των ΗΠΑ
είναι από τις πιο τρελές στιγμές της ζωής μου.
Προσπαθούσα να μείνω ήρεμος.
Αν υπήρχε σκηνή για ανατροπή, μόλις στήθηκε.
Υπάρχει αίσθηση επείγοντος στις Ηνωμένες Πολιτείες.
Πρώτο αίμα για τις ΗΠΑ. Τζέι Τζέι Σπον.
Ξεκινήσαμε μιλώντας για τους πρωτοεμφανιζόμενους των ΗΠΑ.
Μέχρι στιγμής, τα πήγαν καλά.
Σειρά του Γιανγκ εδώ. Par τέσσερα.
Κάθε βαθμός εδώ είναι ξεχωριστός,
αλλά πρώτη εμφάνιση έχεις μόνο μία φορά,
οπότε έκανα ό,τι μπορούσα για να πιάσει τόπο.
Φέρνει το μπαστούνι σε εξαιρετική θέση ψηλά.
Μα τι βολή!
Ο Γιανγκ έχει ευκαιρία για τέταρτο birdie σε αυτό το ματς.
Προηγούνται πέντε πάνω με τον Τόμας.
Το καμάρι του Σλίπι Χόλοου, ο Κάμερον Γιανγκ.
ΗΠΑ 1 - ΕΥΡ 3
Το απόγευμα, οι πρωτάρηδες δίνουν μια ανάσα στις ΗΠΑ.
Αρχίζει να διαφαίνεται μια ελπίδα.
Μα τι ντεμπούτο σε Ryder!
Και τι αυτοπεποίθηση δείχνει!
Ίσως βάλει σε σκέψεις τον Κίγκαν Μπράντλι, τι θα κάνει αύριο μ' αυτόν.
-Μπες στην τρύπα! -Μπες μέσα!
Κι αυτό παραχωρείται.
Νίκη για τον Γιανγκ και τον Τόμας, μπροστά με έξι, ενώ μένουν πέντε τρύπες.
ΗΠΑ 2 - ΕΥΡ 3
Παίξαμε εξαιρετικά
και νιώθαμε ότι μια τέτοια νίκη μπορεί να δώσει σπίθα και στους άλλους.
Σίγουρα έχουν καλύτερο απόγευμα απ' ό,τι πρωινό.
Το χρειάζονταν, έτσι;
Δεν ξέρεις τι μπορεί να κάνει μια σπίθα.
Ο Γκρίφιν στην επτά.
Μέσα στην τρύπα!
Πάει καλά!
Ο Μπεν Γκρίφιν!
Φέρνει την ενέργεια.
Μα τι στιγμή!
Έβαλε το putt από το πουθενά και μπήκε δυνατά στο ματς.
Τώρα ο Τζάστιν Ρόουζ.
Δυστυχώς, σε κάθε καλή βολή των ΗΠΑ, η Ευρώπη απαντά αμέσως.
Κάν' το!
Ο Τζάστιν Ρόουζ απαντά, και τι απάντηση!
Το να το βάλει αμέσως μετά τον Μπεν ήταν σαν να λέει "Δεν φεύγουμε".
Στο match play συνηθίζουμε το ότι ο αντίπαλος θα απαντήσει,
αλλά έλεος! Ήταν η στιγμή μου.
Έβδομο Ryder για τον Ρόουζ. Και συνεχίζει να βάζει τέτοια putt.
Ο Σέφλερ για birdie, ώστε να ισοφαρίσει την τρύπα.
Ο Σκότι Σέφλερ δεν θυμίζει Σκότι Σέφλερ εκεί.
Εξαιρετικά νέα για την Ευρώπη. Ο Σκότι Σέφλερ δεν τα πάει καλά.
Φίλε, την έβαλε πολύ καλά.
Εμπρός, Τόμι! Πάμε!
Ο Τόμι Φλίτγουντ ισοφαρίζει.
Ξαφνικά είναι και πάλι σαν το πρωί της Παρασκευής.
ΤΡΥΠΑ 6
Πάμε!
Ναι!
ΜΠΕΡΝΣ / ΚΑΝΤΛΙ ΜΑΚΙΛΡΟΪ / ΛΑΟΥΡΙ 1 ΠΑΝΩ
Ο Τόμι Φλίτγουντ για να πάρει την τρύπα.
Μπες μέσα!
Και το κάνει.
Η Ευρώπη περνά μπροστά σ' αυτό το δεύτερο ματς.
Δυνατή παρουσία των Ευρωπαίων φιλάθλων.
Και ακούγονται πολύ με αυτό το προβάδισμα.
Στη 18.
Μεγάλη μάχη με τον Μπεν και τον Μπράισον.
ΓΚΡΙΦΙΝ / ΝΤΕΣΑΜΠΟ ΦΛΙΤΓΟΥΝΤ / ΡΟΟΥΖ 1 ΠΑΝΩ
Ο Τζάστιν Ρόουζ για birdie και το ματς.
Θυμήθηκα λίγο τη Ρώμη.
Είχα βάλει putt αργά το απόγευμα και το μοιράστηκα τότε με όλη την ομάδα.
Γύρισα κι έλεγα "Για σένα, για σένα, για σένα, για σένα".
Αυτό ήθελα τώρα και για τον Τόμι.
Ο Τζάστιν Ρόουζ βάζει άλλο ένα νικητήριο putt.
ΗΠΑ 2 - ΕΥΡ 5
Το όραμα που είχαμε για την ημέρα συνοψίστηκε σε αυτό το putt στη 18,
στην αγκαλιά μας, στο να φύγουμε νικητές.
Ναι, ήταν σπουδαίο.
Ο Φλίτγουντ ολοκληρώνει μια εξαιρετική Παρασκευή.
Ο Τζάστιν είναι κάποιος που θαύμαζα χρόνια. Έμαθα απ' αυτόν.
Φοβερό το πώς παίζει όταν διεκδικεί τίτλο.
Μπαίνουμε στο Σάββατο με άνετο προβάδισμα για την Ευρώπη, 5 1/2 με 2 1/2.
Με ξάφνιασε ευχάριστα το ότι προηγούμαστε. Προφανώς, αυτός είναι ο στόχος.
Δύσκολα πετυχαίνεις τα ζευγάρια στις τετράδες.
Προσπαθείς να λύσεις ένα παζλ.
Έχει πολλά κομμάτια.
Το γήπεδο, η συμβατότητα χαρακτήρων, τα στατιστικά.
Πολλά μπαίνουν στην εξίσωση.
Πιστεύω πως αν αφιερώσεις αρκετό χρόνο
και πάει καλά, τότε νιώθεις πολύ έξυπνος.
Έχουμε καλό προβάδισμα μετά την πρώτη μέρα,
αλλά μένουν ακόμα πολλοί βαθμοί,
οπότε συνεχίζουμε με την ίδια φόρα.
Καλώς ήρθατε στη δεύτερη μέρα του Κυπέλλου Ryder.
Οι Αμερικανοί είναι σε δύσκολη θέση. Η Νέα Υόρκη θυμίζει τη Ρώμη.
Πάμε να παλέψουμε.
Η Νέα Υόρκη δείχνει να ξύπνησε. Το κοινό ζωντανεύει.
Ανυπομονώ. Έχω καλό προαίσθημα για σήμερα.
ΝτεΣαμπό!
Ο Ζάντερ, αυτό για par και ισοπαλία.
Μια πολύ κρίσιμη βολή.
ΡΑΜ / ΧΑΤΟΝ 2 ΠΑΝΩ
Και τώρα ο Φλίτγουντ με το putter.
-Θεούλη μου. -Το γυρίζει αμέσως.
ΙΣΟΒΑΘΜΟΥΝ
Οι Ευρωπαίοι δείχνουν τρομερά δυνατοί.
Ήδη έχουν καταγράψει μερικές νίκες στον πίνακα.
ΜΑΚΙΝΤΑΪΡ / ΧΟΒΛΑΝΤ 1 ΠΑΝΩ
Ο Ραμ από την παγίδα με άμμο στην οχτώ.
Αυτό είναι αδιανόητο!
Θεέ μου!
Περισσότερο από τύχη.
ΤΡΥΠΑ 18
Είναι στα δεξιά της, νομίζω.
Θεούλη μου!
Μια αναποδιά.
Καμία σχέση με το ξεκίνημα που ήθελαν οι ΗΠΑ.
Πίσω με 8 1/2 – 3 1/2.
ΑΓΩΝΑΣ ΜΕ ΤΕΣΣΕΡΙΣ ΜΠΑΛΕΣ ΣΑΒΒΑΤΟ
Ο ΜάκΙλροϊ. Πολλή φασαρία από το κοινό, και όχι καλά σχόλια.
Άρχισαν ήδη.
Ο Ρόρι το είχε ζήσει και από την πρώτη μέρα.
Όλοι περίμεναν ότι το κοινό θα κάνει φασαρία.
Αλλά ξαφνικά πήρε τροπή προς το χειρότερο.
-Γαμήσου, Ρόρι! -Ρόρι!
Καμία πίεση!
Πάρε όσο χρόνο θες, Ρόρι. Πάλι θα σκαλώσεις.
Οι Αμερικανοί φίλαθλοι ένιωθαν
ότι έπρεπε να βοηθήσουν την ομάδα τώρα που προηγούμαστε.
Και ναι, είχε ενδιαφέρον.
Ήταν κάτι τρελό.
Τελετάμπι!
Η Ευρώπη είναι ένα αστείο!
Θέλεις το Ryder να είναι διαφορετικό. Να έχει πολλή ενέργεια.
Απλώς όχι να ξεπερνιούνται τα όρια.
Η παγίδα με άμμο σε καλεί.
Βουλώστε το, ***!
Κάποια στιγμή, ο Ρόρι δεν έκανε το putt επί πέντε ή έξι λεπτά.
Εύκολο putt!
Ξαναπήγε πίσω.
Άλλο να του κολλάς,
αλλά όχι όταν πάει να εκτελέσει τη βολή.
Μη νευριάζεις, Σέιν.
Όταν άρχισαν να το κάνουν πάνω στις βολές μας
και να προσπαθούν να μας τις χαλάσουν,
αυτό με τσάντισε.
Το αστείο είναι πως αν απαντήσεις, σωπαίνουν.
Πάμε!
Επικρατεί μια εκρηκτική κατάσταση εδώ.
Το κοινό συμμετέχει απίστευτα.
Μερικά βίντεο που βγήκαν είναι σοκαριστικά.
Ο Ρόρι ΜάκΙλροϊ κι η σύζυγός του Έρικα περνούσαν δίπλα από το κοινό.
Ξαφνικά, ένα κουτάκι μπίρας έπεσε δίπλα στο κεφάλι της.
Ναι, αυτό έγινε το βασικό θέμα συζήτησης.
Σε πραγματικό χρόνο κι ακόμα πιο πολύ μετά.
Στην πραγματικότητα, εγώ τράβηξα αυτό το βίντεο.
Όταν το ανάρτησα, πίστευα ότι είναι αυτό που νόμιζαν όλοι.
Μια επίθεση από το κοινό.
Όταν το ξαναείδα, φαίνεται πιο ξεκάθαρα
ότι ίσως το κουτάκι χτυπήθηκε κατά λάθος από χέρι κάποιου.
Αλλά ο λόγος που κι εγώ κι όλοι αρχικά το είδαμε ως επίθεση
ήταν επειδή υπήρχε μια πολύ σκοτεινή αίσθηση στο γήπεδο
που δεν θυμάμαι να έχω ξαναδεί σε άλλο τουρνουά γκολφ. Ποτέ.
Αυτό ξεπέρασε τα όρια πολλές φορές.
Ήταν αντίθετο με το πνεύμα του Κυπέλλου Ryder.
Έβλεπες ότι επηρέαζε ακόμα και τους Αμερικανούς παίκτες.
Προσπαθούσαν να ηρεμήσουν το κοινό.
Υπήρξαν πολλές στιγμές
που ο Τζάστιν Τόμας ζητούσε από τον κόσμο να ησυχάσει.
Η θερμοκρασία κι η ένταση εύκολα ανεβαίνουν στο Κύπελλο Ryder.
Επιπλέον, η ατμόσφαιρα από το πλήθος
σήμαινε πως οι παίκτες ήταν συνεχώς στην τσίτα.
Υπήρξε περιστατικό με τον Τζάστιν Ρόουζ, ενώ ετοιμαζόταν για βολή.
Δικό μου είναι το putt.
Εντάξει. Ευχαριστώ.
-Ο Ρόουζ είπε ότι είναι δικό του putt. -Ναι, υπήρξε μια λογομαχία.
Ο Τζάστιν Ρόουζ ζητά από τον βοηθό του Μπράισον ΝτεΣαμπό, Γκρεγκ Μπόνταϊν,
να φύγει για να μελετήσει το putt.
Τσακώνεται με τον Ρόουζ;
Άναψαν τα αίματα.
Το γκολφ θεωρείται άθλημα κυρίων.
Και το Σάββατο δεν ήταν άθλημα κυρίων.
Πάμε!
Δεν με νοιάζει τι μου λένε. Είμαι ενήλικας, το διαχειρίζομαι.
Ο Ρόρι κι ο Τόμι μίλησαν για νίκη με αριστεία και ήθος.
Αυτό επιδιώξαμε κι εμείς.
Πάμε!
Δεν θα κρίνω εγώ.
Ας αποφασίσει ο καθένας μόνος του αν το παρατράβηξε.
Εγώ απλώς είμαι περήφανος που καταφέραμε να νικήσουμε σήμερα,
παρ' όλα αυτά που περάσαμε.
Αν η Αμερική θέλει να κερδίσει, πρέπει να αλλάξει αυτόν τον πίνακα.
Δεν τελείωσε. Το ξέρουμε. Μην προτρέχουμε.
-Ουσιαστικά τελείωσε. -Όχι, είναι πάνω.
Είστε καλύτεροι σ' αυτό με εκατό τρόπους.
Δεν το έχω ξαναδεί.
Ήταν σαν πυγμάχοι που μας σφυροκοπούσαν.
Το δεχόμασταν και απαντούσαμε.
Το μόνο καλό
για τους Αμερικανούς το Σάββατο στο Ryder είναι ότι τελείωσε.
Αυτό μόνο.
Όταν αποδέχεσαι αυτόν τον ρόλο,
ξέρεις και τις συνέπειες.
Ήμουν στο πίσω δωμάτιο με τους αρχηγούς,
κοιτούσα το σκορ και ήταν ένα θλιβερό θέαμα.
Αλλά είχα δουλειά. Να μιλήσω στην ομάδα.
Πραγματικά έπρεπε να οργανωθώ και να το χειριστώ.
Τους θύμισα πόσο φοβερό θα ήταν
να πουν στον 16χρονο εαυτό τους ότι θα παίξει για τη χώρα του,
στο Μπέθπεϊτζ Μπλακ.
Πόσο δρόμο έκανε ο καθένας εδώ μέσα για να φτάσει ως εδώ,
να έχει καν αυτήν την ευκαιρία.
Κι αυτοί…
συνέχισαν να λένε "Θα το κερδίσουμε".
Καταλάβαινα ότι το εννοούσαν.
Σκεφτόμουν "Ποιος ξέρει;"
Την Κυριακή όλα είναι πιο τεταμένα.
Όλα είναι πιο οξυμένα.
Το μυαλό σου λέει "Όλα καλά πάνε".
Αλλά πάντα υπάρχει η αίσθηση ότι όλα μπορούν να συμβούν.
Λέγαμε να ασχοληθεί ο καθένας μόνο με τον βαθμό του.
Να κερδίσουμε με διαφορά ρεκόρ. Αυτά είναι όνειρα.
Δεν ήταν καλό αυτό, έτσι; Ελπίζω να τα πάω καλύτερα.
Γαμώτο.
Είμαστε σε πολύ δυνατή θέση, αλλά δεν χαλαρώνουμε.
Πρέπει να βγούμε εκεί έξω και να κερδίσουμε τον γύρο.
Τσιγκλήσαμε το θηρίο. Θα βγουν επιθετικά.
SINGLES ΚΥΡΙΑΚΗ
Έχουν υπάρξει ανατροπές στην τελευταία μέρα,
μα αν οι ΗΠΑ πάρουν το Κύπελλο Ryder εδώ,
θα είναι η μεγαλύτερη ανατροπή στην ιστορία.
ΗΠΑ!
Εμπρός! ΗΠΑ! Πάμε!
Θέλουμε να το γυρίσουμε, Μ. Τζ.
-Σώπα! -Ναι.
Έχουμε ανατροπή.
Ο Βίκτορ Χόβλαντ αποσύρεται με τραυματισμό στον αυχένα.
Άρα, ο Χάρις Ίνγκλις μένει έξω
και οι ομάδες παίρνουν από μισό βαθμό.
Υπάρχει κανόνας πως αν αποσυρθεί ένας παίκτης,
κάθε ομάδα παίρνει μισό βαθμό, σαν ισόπαλο ματς.
Και η μέρα ξεκινά.
Ξαφνικά γίνεται 12-5 υπέρ της Ευρώπης το πρωί της Κυριακής.
Η νίκη απέχει δύο βαθμούς.
Ο Κίγκαν Μπράντλι αναρωτιέται πώς θα εξελιχθεί η μέρα.
Ναι, είναι φρικτό συναίσθημα. Γιατί δεν μπορείς να κάνεις τίποτα.
Δεν ήξερα ότι αυτό συμβαίνει.
Το 99,9% των αρχηγών δεν το έχουν αντιμετωπίσει ποτέ.
Οι Αμερικανοί δυσανασχετούν, αλλά έτσι πάει.
Η Ευρώπη χρειάζεται δύο βαθμούς σε 12 ματς για να κρατήσει το κύπελλο.
Οι ΗΠΑ χάνουν έναν κορυφαίο παίκτη, τον Χάρις Ίνγκλις.
Ο Χάρις Ίνγκλις το διαχειρίστηκε με απίστευτη αξιοπρέπεια.
Δεν βρίσκω λέξη γι' αυτό.
Συνέχεια έλεγε ότι δεν θέλει να γίνει θέμα γύρω από τον ίδιο
και θέλει μόνο το καλό της ομάδας.
Ξέρω τι σημαίνει αυτό για τους παίκτες, πόσο σκληρά προσπαθούν
και πόσο θέλουν να νικήσουν για τον Χάρις Ίνγκλις.
Η Ευρώπη απέχει δύο βαθμούς από το να κρατήσει το κύπελλο
και να γράψει ιστορία σε αμερικανικό έδαφος.
Για να γίνει η ανατροπή,
οι ΗΠΑ χρειάζονται 9 1/2 βαθμούς.
Πρέπει να κυριαρχήσουν σε κάθε ματς.
Δεν υπάρχει περιθώριο λάθους.
Νομίζω ότι όλοι περιμένουμε με κομμένη την ανάσα.
Αυτό είναι το πρώτο ματς.
Η Ευρώπη εκπροσωπείται από τον Τζάστιν Ρόουζ…
απέναντι στις ΗΠΑ που εκπροσωπούνται από τον Κάμερον Γιανγκ!
Το να βγαίνεις πρώτος για την ομάδα την Κυριακή είναι τεράστια τιμή.
Το να βγεις πρώτος είναι μια δήλωση.
Έπαιζα καλά.
Οι Κυριακές μου μέσα στη χρονιά ήταν δυνατές.
Αλήθεια, τεράστια τιμή να βγω πρώτος.
Ο Τζάστιν Ρόουζ έχει από τα καλύτερα ρεκόρ στο Κύπελλο Ryder.
Πρέπει να παίξω εξαιρετικά για να έχω οποιαδήποτε πιθανότητα.
Ο Γιανγκ δεν έπαιξε στον πρώτο γύρο.
Και τώρα βγαίνει πρώτος στα singles.
Έπρεπε να τον βάλουμε στο γήπεδο.
Έπαιζε εξαιρετικά. Ίσως καλύτερα απ' όλους.
Μπες μέσα!
Καλά πάει.
Αυτό ακριβώς χρειάζονταν.
Ο Καμ Γιανγκ, το παιδί της Νέας Υόρκης.
Οι ΗΠΑ μπήκαν στον πίνακα.
Μέχρι τώρα, η Ευρώπη ήταν ασταμάτητη.
Ο εκρηκτικός Μπράισον, με full swing.
Νομίζω ότι του αρέσει. Το κυνηγάει.
Το καλύτερο drive της εβδομάδας ως τώρα.
Το καλύτερο του Μπράισον.
Ο Μπράντλι τον στέλνει κάτω με ακόμη περισσότερη αδρεναλίνη.
Ο Γιανγκ για birdie στην έκτη.
Μπες στην τρύπα!
Το τρίτο του birdie στις πρώτες έξι τρύπες.
Πάμε στον Τζάστιν Τόμας στην έκτη.
Λίγο έξω από το fairway.
Να το!
Πρώτο δυάρι από το fairway.
Απόλαυσέ το, Τζάστιν Τόμας.
Η πλευρά σου δεν έχει ακούσει κάτι τέτοιο όλη τη βδομάδα.
ΗΠΑ!
Στην έβδομη.
Putt για par. Ο Μπράισον το χρειάζεται.
Πέντε πάνω ως την έβδομη τρύπα. Απίστευτο.
Αν ο Μπράισον χάσει νωρίς και έχει παίξει μόνο δύο ώρες,
θα τελειώσει γρήγορα.
Ο Μπεν Γκρίφιν ξεκινά.
Χρειάζεται ένα μικρό θαύμα σήμερα.
Ξεκίνησα πολύ καλά.
Πήρα όλη την ενέργεια του Σαββάτου κατευθείαν στην Κυριακή.
Ο Μπεν Γκρίφιν για την τρύπα. Και το κάνει.
Ο Κίγκαν ήταν σαφής.
Μην κοιτάτε τους άλλους, μόνο το ματς σας.
Αλλά εγώ ήθελα να δω τι γίνεται γύρω.
Ο Μπράισον. Αυτό πρέπει να μπει, αφού είναι τέσσερα κάτω.
Από κάπου πρέπει να αρχίσει.
Αν έρθει αντεπίθεση, ίσως από εδώ ξεκινήσει.
ΗΠΑ!
ΤΡΥΠΑ 10
Ο ΜάκΙλροϊ απομακρύνεται από την εκκίνηση.
Κάθε φορά που τον πειράζουν, απαντά συνήθως θετικά.
Δεν είναι καλή βολή.
Χρειάζεται ψυχραιμία.
Αυτή είναι ίσως η χειρότερη βολή που θα δείτε από τον Ρόρι ΜάκΙλροϊ.
Πάμε στην 14η όπου ο Τζάστιν Ρόουζ παίζει πρώτος για birdie.
Τρομερό θάρρος από τον Τζάστιν Ρόουζ.
Μα τι σπουδαίο ματς!
ΚΑΜΕΡΟΝ ΓΙΑΝΓΚ 1 ΠΑΝΩ ΤΖΑΣΤΙΝ ΡΟΟΥΖ
ΤΡΥΠΑ 11
Ο Τζάστιν Τόμας επανήλθε κι έβγαλε ένα μπλε από τον πίνακα.
Ο Κίγκαν Μπράντλι το είδε.
Ήμασταν εκεί, ροκανίζαμε τη διαφορά.
Βλέπαμε putt να μπαίνουν.
Τους πανηγυρισμούς των παιδιών. Ήταν φοβερό.
Ο Τζ. Τζ. Σπον.
Για την τρύπα.
Ήταν δύο κάτω στις τρεις. Τώρα προηγείται.
Πρέπει να συνεχίσεις. Δεν χαλαρώνεις.
Θυμήθηκα το φινάλε μου στο U.S. Open.
Αν το έκανα εκεί, μπορώ και εδώ.
Ο Τζ. Τζ. Σπον συνεχίζει δυνατά μετά τη χτεσινή πορεία του.
Ο Μπεν Γκρίφιν για birdie.
Ισοβαθμεί με τον Χόγκαρ.
Ο Γκρίφιν από μακριά.
Ήμουν στην τρίτη από το τέλος ομάδα, με έξι-επτά ματς μπροστά μου,
οπότε άκουγα όλη την ένταση.
Δεν θα πετύχουμε το θαύμα.
Εγώ απλώς σκεφτόμουν το ματς μου. Μόνο αυτό ελέγχω.
Αλλά μέσα μου σκεφτόμουν "Θα 'ταν τρελό αν συμβεί".
Ο ΝτεΣαμπό για την τρύπα απέναντι στον Φιτζπάτρικ που έκανε bogey.
Μάλλον θα γίνει μάχη για το κύπελλο.
ΗΠΑ!
Έτσι όπως είναι στημένο το γήπεδο, χωρίς χόρτα, μαλακά green,
είναι δύσκολο να ξεχωρίσεις.
Φάνηκε στα singles.
Γι' αυτό πολλά ματς έφτασαν ως τη 18η τρύπα.
Ο Τζάστιν Ρόουζ ισοβαθμεί με τον Κάμερον Γιανγκ.
Για άλλο ένα birdie.
Δεν ήταν ποτέ στην ευθεία.
Ήταν σοκαριστικό όταν έχασε.
Δύσκολα πιστεύεις ότι έχω μπροστά μου αυτήν την ευκαιρία.
Ο Γιανγκ έχει την ευκαιρία του
να νικήσει έναν από τους σπουδαίους της Ευρώπης και να κερδίσει το ματς.
Εκείνη την ώρα σκέφτεσαι δύο πράγματα.
Από τη μία, ποια είναι η διαδικασία μου για να εκτελέσω σωστά το putt;
Και από την άλλη σκέφτεσαι
"Έχω putt στη 18 για να νικήσω τον Τζάστιν Ρόουζ σε Ryder στη Νέα Υόρκη".
Και ο Κάμερον Γιανγκ κλείνει τον κύκλο.
Δίνει ελπίδα σε όλη την ομάδα των ΗΠΑ.
ΤΡΥΠΑ 18
Μπες στην τρύπα!
Πίσω στη 18η, δεξιά στα χόρτα για τον Τζάστιν Τόμας.
Τζάστιν Τόμας!
Παραμένει απίθανο,
αλλά οι ΗΠΑ κυνηγούν
τη μεγαλύτερη ανατροπή τελευταίας μέρας στην ιστορία του Κυπέλλου Ryder.
Μεγάλο putt για τον Φιτζπάτρικ από δύο μέτρα για par, να ισοβαθμήσει εδώ
και να κρατήσει το προβάδισμα.
Και ο ΝτεΣαμπό τον έφτασε, ενώ μένει μία τρύπα.
Δείχνει σαν να μπορεί να σηκώσει σπίτι τώρα.
ΤΡΥΠΑ 18
Στη 18.
Ο Φλίτγουντ έδωσε στον Τζέι Τι ευκαιρία να νικήσει.
Μπες μέσα!
Δύο birdie στο τέλος γεμάτα αγωνία από τους Αμερικανούς στη 18η τρύπα.
Ίσως το αδύνατο αρχίζει σιγά σιγά να γίνεται δυνατό.
Στη 15, η Ζάντερ Σόφλι κερδίζει με 4 και 3.
Νίκησε τον Ραμ.
Ξαφνικά, οι Αμερικανοί νικούν τους κορυφαίους της Ευρώπης
ΗΠΑ 8 - ΕΥΡ 12
Όπως κι αν τελειώσει από εδώ,
ο Κίγκαν θα είναι πολύ ικανοποιημένος με όσα έγιναν σήμερα.
-Πάμε, μωρό μου! -Πάμε, φίλε!
Πάμε, μεγάλε!
Ακούγαμε ζητωκραυγές για τους Αμερικανούς.
Σκεφτόμουν "Το νιώθουν. Συνεχίστε την πίεση".
ΤΡΥΠΑ 14
Ο Ράσελ Χένλι βάζει putt συνεχώς.
Δύο πάνω.
Έχασα στη 13η και τη 14η και σκεφτόμουν
"Αυτό μπορεί να γίνει η μεγαλύτερη καταστροφή".
Ξαφνικά νιώθεις ότι όλα κατρακυλούν.
Το αδιανόητο αρχίζει να εισχωρεί στο μυαλό σου.
Και στη 17, ο Σέφλερ για να κρατήσει το ένα πάνω.
Ο Σέφλερ, χωρίς νίκη ως τώρα,
ελπίζει να πάρει μία την Κυριακή.
ΤΡΥΠΑ 15
Μπες μέσα!
Ο Τζ. Τζ. Σπον το βάζει.
Οι ΗΠΑ έχουν πάρει φόρα.
Η τύχη στα putt άλλαξε. Οι Αμερικανοί ευστοχούν στις καίριες βολές.
Τότε ήταν που κοίταξα πρώτη φορά τον πίνακα και είδα πολύ κόκκινο.
Είπα "Για πάμε!"
ΤΡΥΠΑ 17
Και εδώ στο γρασίδι γύρω από το green στη 17,
ο Κάντλι πρέπει να βάλει για να συνεχίσει με τον Όμπεργκ.
Όχι αυτήν τη φορά για τον Πάτι Άις.
ΗΠΑ 8 - ΕΥΡ 13
Η Ευρώπη φτάνει ένα βήμα πριν τη νίκη.
Το κύπελλο κρίνεται εδώ.
Αν ο Μπράισον χάσει αυτό το putt,
η Ευρώπη θα κρατήσει το κύπελλο.
Αλλά ο ΝτεΣαμπό κρατά την Ευρώπη λίγο ακόμα πίσω.
Τεράστια προσπάθεια από τον Μπράισον. Πέντε κάτω στις πρώτες εφτά τρύπες.
Παίρνει τον μισό πόντο με τον Φιτζπάτρικ.
Αυτό σημαίνει ότι η Ευρώπη απέχει μόλις μισό βαθμό,
με 13 1/2 – 8 1/2.
Πήραμε μισό από τον Φιτζ.
Εντάξει, μισός.
Κοιτάς τη βαθμολογία. Κάθε ματς είναι αμφίρροπο.
Ο Σέιν Λάουρι στη 15…
δύο κάτω ενάντια στον Ράσελ Χένλι.
Σπουδαία βολή εκεί.
Τι τριάρι από τον Λάουρι!
Μειώνει τη διαφορά.
Πάμε στη 18.
Ο νούμερο ένα του κόσμου νικά τον νούμερο δύο του κόσμου.
Νίκη με ένα πάνω για τον Σκότι Σέφλερ.
Οι ΗΠΑ και πάλι πρέπει να νικήσουν σ' όλα τα υπόλοιπα.
ΤΡΥΠΑ 17
Εδώ στη 17,
ο Τζ. Τζ. Σπον θέλει μόνο δύο putt για να νικήσει τον Σεπ Στράκα.
Και αυτό αρκεί για τον Σπον.
Πάμε!
Σίγουρα θα τον ξαναδούμε σε Ryder.
Το ότι ο Τζέι Τι, ο Καμ, ο Πατ ήταν εκεί στο green κι έβλεπαν το ματς μου,
και μετά όρμησαν όλοι μέσα σαν να είχα βάλει νικητήριο γκολ,
ήταν συναίσθημα που δεν είχα σε γήπεδο γκολφ.
ΗΠΑ 10 1/2 - ΕΥΡ 13 1/2
Η ομάδα των ΗΠΑ διατηρεί την ελπίδα.
Θέλουν ολόκληρο βαθμό
και στα τέσσερα ματς.
Η Ευρώπη μπορεί να κρατήσει το κύπελλο εδώ αν ο Λάουρι πάρει την τρύπα.
-Σέιν Λάουρι! -Ναι.
Πηγαίνοντας στη 18, είπα
"Έχω ευκαιρία για κάτι φοβερό".
Κυριολεκτικά, αυτό είπα.
Νομίζω πως, επειδή το είπα και συνειδητοποιούσα τη στιγμή,
αυτό με βοήθησε.
Όταν είσαι αγχωμένος σε τέτοιες στιγμές,
πρέπει να το βγάλεις προς τα έξω. Να το λες.
Ο Ράσελ παίζει πρώτος.
Οι ΗΠΑ πρέπει να τα πάρουν όλα.
Δεν χωράει ισοπαλία.
Το 'χουμε.
Θα χρειαστεί.
Εντυπωσιακό.
Έφεραν τον εαυτό τους σε θέση να ελπίζουν.
Για ολόκληρο βαθμό.
Μπες στην τρύπα!
Ο Χένλι ανοίγει την πόρτα κι ο Λάουρι πάει να μπει.
Ο Λάουρι μ' αυτό το putt για ισοπαλία στο ματς.
Είναι απίστευτο τι περνά από το μυαλό σου τότε.
Υπάρχει μόνο ένας Σέιν Λάουρι!
Το κοινό πίσω από τη 18 είναι σχεδόν πάνω στο green.
Οι Αμερικανοί παίκτες κι οι σύζυγοί τους χοροπηδούν.
ΗΠΑ!
Ευκαιρία για τον Λάουρι. Είναι η στιγμή σου.
Αυτό είναι.
Για να διατηρήσει η Ευρώπη το κύπελλο
με ένα χτύπημα του μπαστουνιού.
Δεν νομίζω να νιώσω ποτέ ξανά τόση πίεση.
Κι ο Σέιν Λάουρι τα κατάφερε!
Η Ευρώπη πετυχαίνει μια τεράστια έκπληξη σε αμερικανικό έδαφος.
ΗΠΑ 11 - ΕΥΡ 14
Τα καταφέραμε.
Αυτό μετρά, το 14 1/2. Μπράβο, τα κατάφερες.
Σέιν Λάουρι, μοιάζεις σαν να έχεις μείνει άφωνος. Μίλα μας.
Είχα την τύχη να ζήσω απίστευτα πράγματα σε αυτό το άθλημα.
Αυτές ήταν οι δυσκολότερες δύο ώρες της ζωής μου.
Απλώς…
Δεν πιστεύω ότι μπήκε το putt. Στεκόμουν κι έλεγα "Αυτό είναι".
Το Κύπελλο Ryder είναι το παν για μένα. Ειλικρινά.
-Συμπαίκτη! -Συμπαίκτη!
Βρε θηρίο! Είσαι σκέτο θηρίο!
Δεν ήταν χαρά. Ήταν ανακούφιση.
Όλος ο πανηγυρισμός ήταν καθαρή ανακούφιση.
Το Κύπελλο Ryder είναι το παν. Ειλικρινά το πιστεύω.
Σε εκτιμώ. Σε εκτιμώ, αδερφέ.
Ξέρω ότι δεν ήταν το ίδιο, αλλά…
Αυτά συμβαίνουν.
Δεν πάνε όλα πάντα όπως θες.
Είμαι ευγνώμων που έζησα το Κύπελλο Ryder.
Είναι φοβερό που ήμουν μέρος αυτής της ομάδας,
που είδα τη μάχη και το πάθος όλων των παικτών.
Είμαι περήφανος για σένα.
Δεν έπρεπε να το κάνουμε, αλλά ξέφυγα λίγο από την ομάδα,
πήγα να βρω τους δικούς μου και μοιραστήκαμε
ένα 20λεπτο με την οικογένειά μου,
με τον μπαμπά της Ντέινα, κι απλώς το απορρόφησα όλο.
Είναι πολύ ωραίο.
Συγχάρηκα τον Λουκ και του είπα πόσο απίστευτο ήταν
να βλέπεις την ομάδα του να παίζει σε τόσο υψηλό επίπεδο.
Το λέω χωρίς αμφιβολία.
Ο Λουκ είναι ο καλύτερος Ευρωπαίος αρχηγός.
Στα σπορ, πάντα υπάρχει η κριτική της Δευτέρας.
Υπάρχει κάτι που θα είχες κάνει αλλιώς;
Έπαιξαν καλύτερα. Άξιζαν να νικήσουν. Είναι σπουδαίοι.
Δεν θα το ξεπεράσω ποτέ. Αποκλείεται.
Θα σε απολύσουν το πρωί!
Είμαι συναισθηματικά εξαντλημένος.
Θα σε απολύσουν το πρωί!
Προσπαθώ να το αφήσω πίσω, αλλά είναι αδύνατο.
Κατάλαβα ότι πρέπει απλώς να βρω τρόπο να ζω μ' αυτό.
Μπράβο, Κίγκαν!
Είμαστε οι πρωταθλητές!
Δεν έχουμε χρόνο για χαμένους!
Μπήκες δίπλα στον Τόνι Τζάκλιν
ως Ευρωπαίος αρχηγός με νίκη εντός κι εκτός έδρας.
Τι σημαίνει αυτή η νίκη για σένα και την ομάδα;
Ήταν οι πιο αγχωτικές 12 ώρες της ζωής μου.
Σεβασμός στους Αμερικανούς και στον Κίγκαν, ως αρχηγός.
Αυτό έχει τεράστια σημασία για μένα και την ομάδα.
Δεν θα μπορούσα να είμαι πιο περήφανος.
Τώρα θα μιλούν γι' αυτούς για γενιές, ως ομάδα που έγραψε ιστορία.
Παπούτσια έξω όσοι πήρατε το κύπελλο!
Υπέροχο συναίσθημα.
Σήμερα υπήρχε πολλή ένταση,
αλλά τα παιδιά επέμειναν κι άντεξαν. Ήταν απίστευτο.
Χαίρομαι για όλους αυτούς.
Παπούτσια έξω όσοι πήρατε το κύπελλο!
Άλλα δύο χρόνια!
Ναι, χάσαμε.
Ήταν ζόρικο, αλλά δεν φοβηθήκαμε.
Δεν καταρρεύσαμε.
Βγήκαμε την Κυριακή και παλέψαμε όσο μπορούσαμε.
Παλέψαμε για τη χώρα, για τον Κίγκαν, ο ένας για τον άλλον. Και φάνηκε.
Μέχρι το τέλος της εβδομάδας, είχαμε φτιάξει έναν δεσμό.
Ήταν φοβερό να με δεχτούν σε αυτόν τον κύκλο.
Ως έναν από αυτούς. Ήταν κορυφαία στιγμή στην καριέρα μου.
Απίστευτη βδομάδα.
Το βασικό συμπέρασμα είναι πόσο θα ήθελα να περάσουν δύο χρόνια
και να ξαναπαίξω.
Θα είμαι πάντα ευγνώμων για αυτήν την ομάδα. Είναι παράξενο…
να σκέφτεσαι με αγάπη κάτι που είχε τόσο σκληρό τέλος.
Αλλά μετά σκέφτομαι όλες τις στιγμές μαζί.
Όλα όσα ζήσαμε πριν, τα δείπνα.
Θέλω απλώς να κερδίσω ένα Κύπελλο Ryder πριν τελειώσω.
Ο Κίγκαν ήταν ο καλύτερος αρχηγός.
Έκανε τα πάντα με πάθος.
Όλοι είπαν ότι δεν πίστευαν πόσο σπουδαία ήταν η εμπειρία γι' αυτούς.
Κρίμα που δεν νικήσαμε για χάρη του.
Ελπίζω ο κόσμος να θυμάται το φετινό Ryder για τη μάχη που δώσαμε την Κυριακή.
Ο Κίγκαν ήταν φοβερός.
Ήταν δίπλα μας. Μιλούσε.
Μας ενέπνεε.
Υπήρξε ηγέτης.
Ο Κίγκαν είναι φοβερ…
Έκανε φοβερή δουλειά.
Ξέρω ότι ήταν σε δύσκολη θέση, αλλά την ασπάστηκε εξαιρετικά.
Τέλειος αρχηγός.
Δεν θα ζητούσα κάτι περισσότερο.
Και ναι, θα ήθελα να ξαναπαίξω γι’ αυτόν.
Αυτή η νίκη σημαίνει πολλά για την ομάδα της Ευρώπης.
Συνειδητοποιούσαμε το βάρος του επιτεύγματος.
Ήταν σχεδόν σουρεαλιστικό ότι το πετύχαμε.
Πανηγυρίζαμε ως ομάδα. Απίστευτο.
Ναι!
Ένιωθα ότι ήθελα αυτή η μέρα να κρατήσει όσο πιο πολύ γίνεται.
Η νίκη της Ευρώπης απέναντι στους Αμερικανούς είναι ιστορική.
Πρώτη εκτός έδρας νίκη μετά από μια δεκαετία,
μόλις δεύτερη φορά που ο αρχηγός κερδίζει απανωτά.
Σαν να λες "Ξυπνήστε με" όταν σε λένε κορυφαίο αρχηγό στο Κύπελλο Ryder.
Κατά κάποιον τρόπο, βρήκα τον προορισμό μου.
Παίρνω πολλά εύσημα ως αρχηγός,
αλλά είμαι απλώς ένα μικρό γρανάζι σε ένα πολύ μεγαλύτερο σύνολο ανθρώπων
που νοιάζονται για όσα εκπροσωπεί το Ryder.
Ήταν ευλογία.
Η δουλειά μου είναι
να συνεχίσω να περνώ τα μαθήματα και την ιστορία στους παίκτες,
ώστε να νιώθουν ότι παίζουν για κάτι μεγαλύτερο από τον εαυτό τους.
Θα το ξανάκανες;
Υποτιτλισμός: Λιουμπίνκα Δημητρόβα